Įsakymas netenka galios 2010-07-01:

Lietuvos Respublikos aplinkos ministerija, Įsakymas

Nr. D1-245, 2010-03-29, Žin., 2010, Nr. 36-1743 (2010-03-30), i. k. 110301MISAK00D1-245

Dėl Lietuvos Respublikos aplinkos ministro 2009 m. rugsėjo 22 d. įsakymo Nr. D1-555 "Dėl statybos techninio reglamento STR 1.09.06:2009 "Statybos sustabdymas. Savavališkos statybos padarinių šalinimas" patvirtinimo" pakeitimo

Suvestinė redakcija nuo 2010-01-01 iki 2010-06-30

Įsakymas paskelbtas: Žin. 2007, Nr. 53-2055, i. k. 107301MISAK00D1-243

LIETUVOS RESPUBLIKOS APLINKOS MINISTRAS

Į S A K Y M A S

DĖL STATYBOS TECHNINIO REGLAMENTO STR 1.09.06:2007 „STATYBOS SUSTABDYMAS. SAVAVALIŠKOS STATYBOS PADARINIŲ ŠALINIMAS“ PATVIRTINIMO

2007 m. gegužės 3 d. Nr. D1-243

Vilnius

Vadovaudamasis Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.2 punktu:

1. Tvirtinu statybos techninį reglamentą STR 1.09.06:2007 „Statybos sustabdymas. Savavališkos statybos padarinių šalinimas“ (pridedama).

2. Laikau netekusiais galios:

2.1. Lietuvos Respublikos aplinkos ministro 2002 m. balandžio 30 d. įsakymą Nr. 216 „Dėl statybos techninio reglamento STR 1.09.06:2002 „Statybos sustabdymas. Savavališkos statybos padarinių šalinimas“ patvirtinimo“ (Žin., 2002, Nr. 55-2201);

2.2. Lietuvos Respublikos aplinkos ministro 2002 m. gruodžio 13 d. įsakymo Nr. 639 „Dėl aplinkos ministro 2002 m. balandžio 30 d. įsakymo Nr. 216 „Dėl statybos techninio reglamento STR 1.09.06:2002 „Statybos sustabdymas. Savavališkos statybos padarinių šalinimas“ patvirtinimo“ pakeitimo“ (Žin., 2002, Nr. 124-5666) 1, 2, 3, 4, 5, 6 ir 9 punktus;

2.3. Lietuvos Respublikos aplinkos ministro 2003 m. gruodžio 12 d. įsakymą Nr. 638 „Dėl 2002 m. balandžio 30 d. įsakymu Nr. 216 patvirtinto statybos techninio reglamento STR 1.09.06:2002 „Statybos sustabdymas. Savavališkos statybos padarinių šalinimas“ pakeitimo“ (Žin., 2003, Nr. 122-5546);

2.4. Lietuvos Respublikos aplinkos ministro 2005 m. lapkričio 9 d. įsakymą Nr. D1-533 „Dėl Lietuvos Respublikos aplinkos ministro 2002 m. balandžio 30 d. įsakymu Nr. 216 patvirtinto statybos techninio reglamento STR 1.09.06.2002 „Statybos sustabdymas. Savavališkos statybos padarinių šalinimas“ pakeitimo“ (Žin., 2005, Nr. 135-4869);

2.5. Lietuvos Respublikos aplinkos ministro 2006 m. kovo 14 d. įsakymą Nr. D1-116 „Dėl Lietuvos Respublikos aplinkos ministro 2002 m. balandžio 30 d. įsakymo Nr. 216 „Dėl statybos techninio reglamento STR 1.09.06:2002 „Statybos sustabdymas. Savavališkos statybos padarinių šalinimas“ patvirtinimo“ pakeitimo“ (Žin., 2006, Nr. 32-1138).

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos ministro

2007 m. gegužės 3 d. įsakymu Nr. D1-243

STATYBOS TECHNINIS REGLAMENTAS STR 1.09.06:2007 STATYBOS SUSTABDYMAS. SAVAVALIŠKOS STATYBOS PADARINIŲ ŠALINIMAS

I. BENDROSIOS NUOSTATOS

1. Šis statybos techninis reglamentas (toliau – Reglamentas):

1.1. detalizuoja Lietuvos Respublikos statybos įstatymo [5.4] nustatytas statinio statybos sustabdymo bei savavališkos statybos padarinių šalinimo nuostatas ir, vadovaujantis Lietuvos Respublikos aplinkos ministerijai suteiktais įgaliojimais [5.6], nustato statybos valstybinę priežiūrą atliekančio viešojo administravimo subjekto surašomo savavališkos statybos akto, statinio statybos sustabdymo akto, leidimo tęsti sustabdytą statybą, leidimo atlikti statinio konservavimo darbus formas bei jų surašymo tvarką, taip pat statinio statybos sustabdymo ir savavališkos statybos duomenų registravimo tvarką ir atskaitomybę;

1.2. nustato savavališkai statomo, rekonstruojamo, remontuojamo statinio (jo dalies) nugriovimo pagal teismo sprendimą tvarką, kai nugriauti statinį ar jo dalį teismas įpareigoja statybos valstybinę priežiūrą atliekantį viešojo administravimo subjektą.

2. Naujo statinio statybą, esamo statinio rekonstravimą, remontą ar griovimą (toliau – Statyba) sustabdo ir savavališkos statybos padarinių šalinimo priemones rengia bei jų vykdymą kontroliuoja Valstybinė teritorijų planavimo ir statybos inspekcija prie Aplinkos ministerijos (toliau – Inspekcija). Statinio saugos ir paskirties reikalavimų valstybinės priežiūros institucijos gali sustabdyti Statybą, kai įstatymai ir kiti teisės aktai joms suteikia tokią teisę [5.7], [5.16].

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

3. Inspekcija, vykdydama šiuo Reglamentu suteiktus įgaliojimus kultūros paveldo statinyje ar jo teritorijoje, vadovaujasi statybos techninio reglamento STR 1.01.01:2005 „Kultūros paveldo statinio tvarkomųjų statybos darbų reglamentai“ [5.16] nuostatomis.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

4. Šis Reglamentas yra privalomas visiems statybos dalyviams, viešojo administravimo subjektams, juridiniams ir fiziniams asmenims, kurių veiklos principus statybos srityje nustato Lietuvos Respublikos statybos įstatymas [5.4].

41. Reglamente nurodytas procedūras Inspekcijos įgalioti valstybės tarnautojai atlieka naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba.

Papildyta punktu:

Nr. D1-299, 2008-06-02, Žin., 2008, Nr. 65-2484 (2008-06-07), i. k. 108301MISAK00D1-299

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

42. Statytojai ar jų įgalioti asmenys turi teisę gauti visas su leidimų tęsti sustabdytas statybas išdavimu susijusias paslaugas, naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba“.

Papildyta punktu:

Nr. D1-299, 2008-06-02, Žin., 2008, Nr. 65-2484 (2008-06-07), i. k. 108301MISAK00D1-299

II. NUORODOS

5. Reglamente pateiktos nuorodos į šiuos dokumentus:

5.1. Lietuvos Respublikos civilinį kodeksą (Žin., 2000, Nr. 74-2262);

5.2. Lietuvos Respublikos civilinio proceso kodeksą (Žin., 2002, Nr. 36-1340);

5.3. Lietuvos Respublikos administracinių teisės pažeidimų kodeksą (Žin., 1985, Nr. 1-1);

5.4. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

5.5. Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102);

5.6. Lietuvos Respublikos Vyriausybės 2002 m. vasario 26 d. nutarimą Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

5.7. Lietuvos Respublikos Vyriausybės 2004 m. spalio 21 d. nutarimą Nr. 1316 „Dėl normatyvinių statinio saugos ir paskirties dokumentų normavimo sričių paskirstymo tarp valstybės institucijų“ (Žin., 2004, Nr. 156-5701);

5.8. Sprendimų vykdymo instrukciją, patvirtintą Lietuvos Respublikos teisingumo ministro 2005 m. spalio 27 d. įsakymu Nr. IR-352 (Žin., 2005, Nr. 130-4682);

5.9. statybos techninį reglamentą STR 1.07.01:2002 „Statybos leidimas“, patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 218 (Žin., 2002, Nr. 55-2203);

5.10. statybos techninį reglamentą STR 1.05.06:2005 „Statinio projektavimas“, patvirtintą Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80);

5.11. statybos techninį reglamentą STR 1.01.07:2002 „Nesudėtingi (tarp jų laikini) statiniai“, patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639);

5.12. statybos techninį reglamentą STR 1.01.06:2002 „Ypatingi statiniai“, patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639);

5.13. statybos techninį reglamentą STR 1.01.08:2002 „Statinio statybos rūšys“, patvirtintą Lietuvos Respublikos aplinkos ministro 2002 m. gruodžio 5 d. įsakymu Nr. 622 (Žin., 2002, Nr. 119-5372);

5.14. statybos techninį reglamentą STR 1.05.07:2002 „Statinio projektavimo sąlygų sąvadas“, patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 215 (Žin., 2002, Nr. 54-2153);

5.15. statybos techninį reglamentą STR 1.08.02:2002 „Statybos darbai“, patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 211 (Žin., 2002, Nr. 54-2150; 2005, Nr. 93-3473);

5.16. statybos techninį reglamentą STR 1.01.01:2005 „Kultūros paveldo statinio tvarkomųjų statybos darbų reglamentai“, patvirtintą Lietuvos Respublikos aplinkos ministro ir Lietuvos Respublikos kultūros ministro 2005 m. gegužės 5 d. įsakymu Nr. D1-233/ĮV-196 (Žin., 2005, Nr. 60-2140);

5.17. statybos techninį reglamentą STR 1.12.01:2004 „Valstybei ir savivaldybėms nuosavybės teise priklausančių statinių pripažinimo avariniais tvarka“, patvirtintą Lietuvos Respublikos aplinkos ministro 2003 m. gruodžio 19 d. įsakymu Nr. 676 (Žin., 2004, Nr. 10-286);

5.18. statybos techninį reglamentą STR 1.02.07:2004 „Statinio projektuotojo, statybos rangovo, projektavimo ar statybos valdytojo, projekto ar statinio ekspertizės rangovo teisės įgijimo tvarkos aprašas. Fizinių asmenų, juridinių asmenų, kitų užsienio organizacijų pateiktų dokumentų, išduotų užsienio valstybėje ir patvirtinančių teisę kilmės šalyje užsiimti statybos techninės veiklos pagrindinėmis sritimis, pripažinimo Lietuvos Respublikoje taisyklės“, patvirtintą Lietuvos Respublikos aplinkos ministro 2004 m. spalio 21 d. įsakymu Nr. D1-549 (Žin., 2004, Nr. 157-5739);

5.19. statybos techninį reglamentą STR 1.02.06:2006 „Teisės eiti statybos techninės veiklos pagrindinių sričių vadovų pareigas įgijimo tvarkos aprašas“, patvirtintą Lietuvos Respublikos aplinkos ministro 2005 m. birželio 23 d. įsakymu Nr. D1-321 (Žin., 2005, Nr. 80-2914; 2007, Nr. 8-339);

5.20. Statybinių atliekų tvarkymo taisykles, patvirtintas Lietuvos Respublikos aplinkos ministro 2006 m. gruodžio 29 d. įsakymu Nr. D1-637 (Žin., 2007, Nr. 10-403).

III. PAGRINDINĖS SĄVOKOS

6. Šiame Reglamente vartojamos sąvokos atitinka jų apibrėžimus, pateiktus Lietuvos Respublikos statybos įstatyme [5.4].

7. Sąvoka „Savavališka statinio statyba“ pateikta Lietuvos Respublikos statybos įstatymo [5.4] 2 straipsnio 71 dalyje. Savavališka statinio statyba laikoma, kai vykdomi statybos darbai statinyje (jo dalyje):

7.1. neturint galiojančio statybos leidimo [5.4], [5.9];

7.2. nesudėtingo statinio atveju – neturint nustatyta tvarka parengto supaprastinto statinio projekto su galiojančiais įgaliotų valstybės tarnautojų raštiškais pritarimais [5.10], [5.11], o kai supaprastintas statinio projektas neprivalomas, – žemės sklypo nuosavybės ar kitą valdymo ir naudojimo teisę patvirtinančio dokumento ir/ar pažeidžiant normatyvinių statybos techninių dokumentų ar kitų teisės aktų reikalavimus;

7.3. teismui pripažinus statybos leidimą neteisėtu – įsiteisėjus teismo sprendimui;

7.4. turint galiojantį statybos leidimą ar supaprastintą statinio projektą su galiojančiais įgaliotų valstybės tarnautojų raštiškais pritarimais nesudėtingo statinio atveju, tačiau pažeidžiant esminius statinio projekto ar supaprastinto statinio projekto (toliau – Projektas) sprendinius:

7.4.1. statant statinį ar jo dalį ne Projekte nurodytoje sklypo vietoje;

7.4.2. statant kitos paskirties, negu nurodyta Projekte, statinį ar jo dalį;

7.4.3. užstatant didesnį sklypo plotą, negu nurodyta Projekte;

7.4.4. statant aukštesnį, negu nurodyta Projekte, statinį ar jo dalį;

7.4.5. nesilaikant saugomos teritorijos apsaugos reglamento nustatytų reikalavimų;

7.4.6. nesilaikant kultūros paveldo statinio laikinojo apsaugos reglamento nustatytų reikalavimų;

7.4.7. nesilaikant paveldosaugos reikalavimų.

IV. STATYBOS SUSTABDYMAS

8. Reglamento 9 punkte nurodytais atvejais Inspekcija turi teisę sustabdyti Statybą savo iniciatyva arba kai to reikalauja:

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

8.1. savivaldybės administracijos direktorius;

8.2. Vyriausybės atstovas;

8.3. statinio saugos ir paskirties reikalavimų valstybinės priežiūros institucija; jei įstatymai ir kiti teisės aktai suteikia jai pačiai teisę sustabdyti Statybą, ji sustabdoma tais teisės aktais nustatyta tvarka;

8.4. statytojas (užsakovas) (toliau – Statytojas);

8.5. statinio projektuotojas, atliekantis Projekto vykdymo priežiūrą;

8.6. statinio statybos techninis prižiūrėtojas.

9. Statyba (išskyrus branduolinės energetikos objektus) sustabdoma, kai:

9.1. nustatyta, kad Statyba yra savavališka ir yra surašytas savavališkos Statybos aktas;

9.2. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

9.3. nustatyta, kad Statytojas arba rangovas pažeidė Projekto sprendinius, įgyvendinančius statinio esminius reikalavimus arba esminius statinio architektūros reikalavimus, taip pat pakeitė Projekte nurodytus statinio gabaritus;

9.4. nustatyti normatyvinių statybos techninių dokumentų, normatyvinių statinio saugos ir paskirties dokumentų reikalavimų pažeidimai:

9.4.1. statinio statybos rangovas arba subrangovai neturi teisę vykdyti atitinkamus statybos darbus patvirtinančio dokumento (atestato, teisės pripažinimo pažymos) ar neatitinka teisės aktais nustatytų kvalifikacinių reikalavimų [5.4], [5.18], [5.19];

9.4.2. statinio statybai, Projekto vykdymo priežiūrai ar statinio statybos techninei priežiūrai vadovauja asmenys, neturintys teisę vadovauti atitinkamai veiklai patvirtinančio dokumento (kvalifikacijos atestato, teisės pripažinimo pažymos, teisės suteikimo pažymos) ar neatitinkantys teisės aktais nustatytų kvalifikacinių reikalavimų [5.4], [5.19], arba tokie vadovai nėra paskirti;

9.4.3. statybvietėje nėra statybos darbų žurnalo (žurnalų) [5.15] arba statybos darbų žurnalas (žurnalai) neužpildytas nustatyta tvarka;

9.4.4. paaiškėja Projekto ar statybos klaidos, dėl kurių atsirado statinio ar gretimai esančių statinių avarijos grėsmė (nustatyta, kad statinys yra avarinis [5.17]) ar įvyko avarija;

9.4.5. statybos leidimas ar įgaliotų valstybės tarnautojų raštiški pritarimai (nesudėtingo statinio atveju) neteko galios;

9.4.6. kiti normatyvinių statybos techninių dokumentų, normatyvinių statinio saugos ir paskirties dokumentų reikalavimų pažeidimai.

10. Inspekcijos pareigūnas, nustatęs Reglamento 9 punkte nurodytus pažeidimus, nufotografuoja Statybą ir per 2 darbo dienas dviem arba trimis (Statybą vykdant rangos būdu) egzemplioriais surašo Statybos sustabdymo aktą, kuriame įrašomi duomenys, nurodyti Reglamento 1 priede (kai nustatoma savavališka Statyba, pirmiausia surašomas Reglamento 16.1 papunkčiu nustatyta tvarka savavališkos Statybos aktas, o po to – Statybos sustabdymo aktas). Pareigūnas pasirašo Statybos sustabdymo aktą ir tvirtina jį savo asmens spaudo žyma. Šiame akte įrašomas reikalavimas tuojau pat sustabdyti bet kokius statybos darbus, iki pagal Statytojo pateiktą prašymą bus gautas statybos valstybinę priežiūrą vykdančio viešojo administravimo subjekto leidimas sustabdytą Statybą tęsti (Reglamento 3 priedas). Aktą gali pasirašyti ir liudininkai.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

11. Statybos sustabdymo akto surašymo dieną vienas akto egzempliorius įteikiamas pasirašytinai arba išsiunčiamas registruotu laišku Statytojui su pranešimu apie įteikimą, kitas – rangovui (jei statybos darbai vykdomi rangos būdu). Kai Statybos sustabdymo aktą įteikti statybos vietoje nėra galimybės, jis įteikiamas:

11.1. kai Statytojas ir rangovas yra fiziniai asmenys – jų deklaruotoje gyvenamojoje vietoje kuriam nors iš kartu su jais gyvenančių pilnamečių šeimos narių, o jeigu ir jų nėra, – namo (bendrijos) administracijai, butų eksploatavimo organizacijai, seniūnijos seniūnui ar darbo vietoje darbovietės administracijai;

11.2. kai Statytojas ir rangovas yra juridiniai asmenys – juridinio asmens vadovui arba valdymo organams arba raštinės darbuotojui, kaip fiziniam asmeniui, tvarka, nurodyta Reglamento 11.1 papunktyje.

12. Statytojas ir/ar rangovas, gavę Statybos sustabdymo aktą, privalo tą pačią dieną sustabdyti statybos darbus ir jų neatnaujinti, kol bus gautas leidimas Statybą tęsti. Be šio leidimo Statytojas, pateikęs prašymą, gali nustatyta tvarka [5.15] atlikti tik statinio (jo dalies) konservavimo darbus, gavęs iš statybos valstybinę priežiūrą atliekančio viešojo administravimo subjekto, surašiusio Statybos sustabdymo aktą, leidimą (Reglamento 4 priedas). Savavališkos Statybos atveju konservavimo darbai neatliekami ir šiems darbams atlikti leidimas neišduodamas.

13. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

14. Statybos sustabdymo aktą surašęs pareigūnas ar kitas Inspekcijos viršininko ar jo įgalioto asmens paskirtas pareigūnas (toliau – Pareigūnas) ne vėliau kaip per 5 darbo dienas nuo šio akto įteikimo dienos (Reglamento 11 punktas), o vėliau ne rečiau kaip kartą per mėnesį patikrina, ar statybos darbai yra nutraukti. Nustatęs, kad Statybos darbai toliau tęsiami, patikrinimo dieną surašo administracinio teisės pažeidimo protokolą Statytojui ir rangovui (kai statoma rangos būdu) ir kreipiasi į teismą dėl nuobaudos už Pareigūno teisėtų reikalavimų nevykdymą paskyrimo [5.4] ir dėl įpareigojimo sustabdyti Statybą. Įsiteisėjus teismo sprendimui sustabdyti Statybą, šio teismo sprendimo vykdymą privalo kontroliuoti Statybos sustabdymo aktą surašęs Pareigūnas.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

15. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

V. SAVAVALIŠKOS STATYBOS FIKSAVIMAS IR JOS PADARINIŲ ŠALINIMAS

16. Pareigūnas, atliekantis statybos valstybinę priežiūrą, nustatęs savavališkos Statybos faktą:

16.1. tą pačią dieną nufotografuoja savavališką Statybą, dviem egzemplioriais surašo savavališkos Statybos aktą, kuriame įrašomi duomenys, nurodyti Reglamento 2 priede. Aktas įteikiamas Statytojui pasirašytinai. Kai akto statybos vietoje įteikti nėra galimybės, aktas ne vėliau kaip per 3 darbo dienas nuo jo surašymo dienos įteikiamas tvarka, nurodyta Reglamento 11 punkte. Surašant savavališkos Statybos aktą, Statytojas gali duoti paaiškinimus, kurių esmė įrašoma į aktą, o jei paaiškinimai pateikiami raštu, jie pridedami prie akto. Aktą gali pasirašyti ir liudininkai;

16.2. Lietuvos Respublikos administracinių teisės pažeidimų kodekso [5.3] nustatyta tvarka ir terminais Statytojui (kai Statytojas yra juridinis asmuo, – įmonės (įstaigos) vadovui arba jo įgaliotam vykdyti statybą asmeniui) ir rangovo (kai darbai vykdomi rangos būdu) paskirtam statybos vadovui, kitam atsakingam už statinio statybą rangovo paskirtam (įgaliotam) asmeniui, o kai jų nėra, – rangos įmonės vadovui surašo administracinių teisės pažeidimų protokolus, nagrinėja administracinių teisės pažeidimų bylas dėl protokoluose išdėstytų pažeidimų, priima nutarimus dėl administracinių nuobaudų paskyrimo;

16.3. ne vėliau kaip per 3 darbo dienas nuo savavališkos Statybos akto surašymo dienos jį pateikia Inspekcijos viršininkui ar Pareigūnui.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

17. Kai statybos valstybinę priežiūrą atliekantis subjektas gauna informaciją apie savavališką (galimai savavališką) Statybą, jis privalo ne vėliau kaip per 3 darbo dienas organizuoti patikrinimą ir patikrinimo metu nustatęs savavališkos Statybos faktą, surašyti savavališkos Statybos aktą ir jį įteikti tvarka, nurodyta Reglamento 11 punkte.

18. Pareigūnas, surašęs savavališkos Statybos aktą, privalo ne vėliau kaip per 3 darbo dienas apie tai informuoti savivaldybės administraciją, prašant neišduoti statinio projektavimo sąlygų sąvado [5.14], statybos leidimo (nesudėtingo statinio atveju – nepritarti supaprastintam statinio projektui) iki tol, kol Statytojas žemės sklype (ar Statytojo valdomoje žemės sklypo dalyje), kuriame buvo nustatyta ir aktu užfiksuota savavališka Statyba, nepateiks statybos valstybinę priežiūrą vykdančio pareigūno raštiško patvirtinimo, kad šiame žemės sklype (ar Statytojo valdomoje žemės sklypo dalyje) savavališkos Statybos padariniai yra pašalinti.

19. Kai statybos darbai savavališkai vykdomi kultūros paveldo statinyje ar jo teritorijoje, dalyvauti surašant savavališkos Statybos aktą kviečiamas ir Kultūros paveldo departamento prie Kultūros ministerijos vietinio padalinio atstovas, kuriam įteikiamas vienas akto egzempliorius arba patvirtinta akto kopija.

20. Inspekcija (viršininkas ar Pareigūnas) išnagrinėja savavališkos Statybos aktą ir:

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

20.1. jeigu statinio (jo dalies) statyba vyko neturint galiojančio statybos leidimo (nesudėtingo statinio atveju – neturint supaprastinto statinio projekto su galiojančiais įgaliotų valstybės tarnautojų raštiškais pritarimais), – ne vėliau kaip per mėnesį nuo savavališkos Statybos akto surašymo dienos priima vieną iš šių sprendimų:

20.1.1. pareikalauti iš Statytojo per nustatytą terminą savo lėšomis:

20.1.1.1. nugriauti savavališkai pastatytą (statomą) statinį arba savavališkai pastatytą (statomą) statinio dalį;

20.1.1.2. pertvarkyti (atstatyti) savavališkai išmontuotą, išardytą, išgriautą statinio dalį;

20.1.1.3. atstatyti nugriautą kultūros paveldo statinį;

20.1.2. kreiptis į teismą su prašymu įpareigoti Statytoją atlikti Reglamento 20.1.1.1–20.1.1.3 papunkčiuose nurodytus veiksmus, o jei šio įpareigojimo Statytojas teismo nustatytu terminu neįvykdys – įpareigoti statybos valstybinę priežiūrą atliekančią instituciją (toliau – Išieškotojas) nugriauti statinį (jo dalį) ir sutvarkyti statybvietę, išieškant jo patirtas išlaidas iš Statytojo;

20.2. jeigu statinio (jo dalies) statyba vyko turint galiojantį statybos leidimą (nesudėtingo statinio atveju – turint supaprastintą statinio projektą su galiojančiais įgaliotų valstybės tarnautojų raštiškais pritarimais), tačiau pažeidžiant esminius Projekto sprendinius, – ne vėliau kaip per mėnesį nuo savavališkos Statybos akto surašymo dienos priima vieną iš šių sprendimų:

20.2.1. pareikalauti iš Statytojo per nustatytą terminą pertvarkyti savavališkai pastatytą statinį ar savavališkai pastatytą jo dalį pagal Projekto sprendinius;

20.2.2. kreiptis į teismą su prašymu įpareigoti Statytoją per nustatytą terminą pertvarkyti savavališkai pastatytą statinį ar savavališkai pastatytą jo dalį pagal Projekto sprendinius.

21. Jei Statytojas per nustatytą terminą neįvykdo Reglamento 20.1.1 ar 20.2.1 papunkčiuose nurodytų reikalavimų, (viršininkas ar Pareigūnas) ne vėliau kaip per 10 darbo dienų nuo nustatyto termino pabaigos kreipiasi į teismą su Reglamento 20.1.2 ar 20.2.2 papunkčiuose nurodytu prašymu.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

22. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

23. Savavališkos Statybos aktą surašęs Pareigūnas ne vėliau kaip per 2 darbo dienas perduoda savavališkos Statybos akto duomenis, taip pat savavališkos Statybos fotonuotraukas darbuotojui, atsakingam už savavališkos Statybos kortelės pildymą. Šiam darbuotojui Pareigūnas taip pat perduoda ir kitus, nurodytus Reglamento 22 punkte, duomenis ne vėliau kaip per dvi darbo dienas nuo jų išaiškėjimo dienos. Atsakingas už savavališkos Statybos kortelės pildymą asmuo kiekvieną kartą gautus duomenis tą pačią dieną įrašo savavališkos Statybos kortelėje, gautas savavališkos Statybos fotonuotraukas įterpia kortelės nurodytoje vietoje.

VI. STATINIO NUGRIOVIMO PAGAL TEISMO SPRENDIMĄ TVARKOS APRAŠAS

24. Šio skyriaus nuostatos taikomos Išieškotojui (Reglamento 20.1.2 papunktis), kai jį teismas įpareigojo nugriauti statinį (jo dalį) ir sutvarkyti statybvietę.

25. Įsiteisėjus teismo sprendimui dėl savavališkai pastatyto statinio (jo dalies) nugriovimo, Išieškotojas, vadovaudamasis Lietuvos Respublikos civilinio proceso kodekso [5.2] 646, 650 straipsniais ir Sprendimų vykdymo instrukcijos [5.8] 251 punktu:

25.1. raštu kreipiasi į teismą, priėmusį sprendimą statinį (jo dalį) nugriauti, dėl vykdomojo rašto išdavimo;

25.2. Lietuvos Respublikos viešųjų pirkimų įstatymo [5.5] nustatyta tvarka parenka statinio (jo dalies) nugriovimo darbų rangovą. Pirkimo sąlygose įrašo reikalavimą iki griovimo darbų sutarties pasirašymo parengti statinio (jo dalies) nugriovimo technologijos projektą (kai statinys ypatingas) arba griovimo darbų technologijos aprašymą (kai statinys nesudėtingas arba neypatingas);

25.3. pateikia vykdomąjį raštą antstoliui, aptarnaujančiam teritoriją, kurioje yra griautinas statinys, arba kitam teismo paskirtam antstoliui. Kartu su vykdomuoju raštu antstoliui pateikiamas statinio nugriovimo technologijos projektas arba aprašymas ir nurodomas asmuo, kuris vykdys statinio (jo dalies) griovimo darbus. Kai reikia nugriauti statinio dalį, pastatytą su esminiais nukrypimais nuo Projekto ir statybos leidimo, pateikiamas ir statinio Projektas, pagal kurį buvo išduotas statybos leidimas;

25.4. apmoka antstoliui faktiškas statinio (jo dalies) nugriovimo išlaidas.

26. Jei antstolis dėl akivaizdžių priežasčių grąžino vykdomąjį raštą ir prie jo pridėtus dokumentus Išieškotojui, o teismas įpareigoja statinį (jo dalį) nugriauti patį Išieškotoją, pastarasis:

26.1. raštu pareikalauja iš Statytojo per nustatytą laiką pasiimti iš griautino statinio jam priklausantį kilnojamąjį turtą;

26.2. praneša Statytojui ir, kai reikia, policijai statinio griovimo laiką. Jeigu Statytojas kliudo Išieškotojui vykdyti vykdomąjį raštą, policijos dalyvavimas būtinas;

26.3. aprašo Statytojo kilnojamąjį turtą, kurio jis nustatytu laiku nepasiėmė iš griautino statinio, ir paima jį saugoti;

26.4. nugriovus statinį (jo dalį), išieško iš Statytojo faktiškas nugriovimo bei vykdymo proceso išlaidas.

27. Išieškotojas kartu su nugriovimo darbų rangovu apžiūri nugriauto statinio statybvietę ir surašo atitinkamus aktus apie statinio (jo dalies) griovimo, atliekų pašalinimo bei sklypo sutvarkymo darbų užbaigimą. Šių aktų registravimą, apskaitą ir saugojimą užtikrina Išieškotojas.

28. Nugriovimo darbų rangovas statybines medžiagas, likusias statinį nugriovus, perduoda Statytojui aktu, o statybines atliekas pašalina Statybinių atliekų tvarkymo taisyklių [5.20] nustatyta tvarka.

VII. STATYBOS DALYVIŲ, PADARIUSIŲ PAŽEIDIMUS, ĮVERTINIMO TVARKOS APRAŠAS

29. Inspekcija, vykdydama statybos valstybinę priežiūrą, nustačiusi įstatymų ir kitų teisės aktų pažeidimus, privalo teikti Aplinkos ministerijos atitinkamoms atestavimo komisijoms informaciją apie šiuos pažeidimus įvykdžiusius statybos dalyvius, prašant sustabdyti ar panaikinti dokumentų, suteikiančių teisę užsiimti atitinkama statybos technine veikla, galiojimą (toliau – Teikimas):

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

29.1. statinių projektuotojų, statybos rangovų, statinių projektų ar statinių ekspertizės rangovų atestavimo komisijai – dėl projektuotojų, rangovų, ekspertizės rangovų įvykdytų pažeidimų;

29.2. statybos techninės veiklos pagrindinių sričių vadovų atestavimo komisijai – dėl pagrindinių statybos techninės veiklos vadovų įvykdytų pažeidimų.

30. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

31. Regionų aplinkos apsaugos departamentai ir saugomų teritorijų direkcijos turimą informaciją apie nustatytus pažeidimus teikia Inspekcijai, kuri, išnagrinėjusi šią informaciją ir nustačiusi įvykdytus pažeidimus, išsiunčia Teikimą šiame skyriuje nustatyta tvarka.

Punkto pakeitimai:

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

32. Teikime pateikiama išsami informacija apie statinio statybos vietą, statinį, statybos dalyvius, pažeidimus ir juos įvykdžiusius subjektus, pridedant pažeidimus ir taikytas sankcijas patvirtinančių dokumentų kopijas.

33. Reglamento 29.1 ir 29.2 papunkčiuose nurodytos komisijos sprendžia dėl sankcijų, nustatytų STR 1.02.07:2004 [5.18] ir STR 1.02.06:2005 [5.19], skyrimo pažeidėjams.

VIII. BAIGIAMOSIOS NUOSTATOS

34. Neteko galios nuo 2010-01-01

Punkto naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

35. Ginčai dėl šio Reglamento taikymo sprendžiami įstatymų nustatyta tvarka.

______________

STR 1.09.06:2007

1 priedas

statybos valstybinę priežiūrą atliekančio viešojo administravimo subjekto pavadinimas

STATYBOS SUSTABDYMO

AKTAS

_____________________

data, akto Nr.

_____________________

vietovė

1. Aš „

pareigūno vardas, pavardė, pareigos

vadovaudamasis Lietuvos Respublikos statybos įstatymo 33 straipsniu ir statybos techniniu reglamentu STR 1.09.06:2007 „Statybos sustabdymas. Savavališkos statybos padarinių šalinimas“,

REIKALAUJU

tuojau pat sustabdyti bet kokius

statinio pavadinimas, adresas

statybos darbus, iki pagal pateiktą prašymą bus gautas leidimas juos tęsti.

2. Statybos dalyviai: (nurodomi: juridinių asmenų pavadinimai, įmonių kodai, buveinių adresai, vadovų vardai, pavardės; fizinių asmenų vardai, pavardės, a. k.; papildomai nurodomi duomenys apie teisę užsiimti atitinkama statybos technine veikla patvirtinančius dokumentus):

2.1. Statytojas

2.2. Projektuotojas

2.3. Projekto vadovas

2.4. Projekto vykdymo priežiūros vadovas

2.5. Rangovas

2.6. Statybos vadovas

2.7. Statybos techninis prižiūrėtojas

2.8. Kiti statybos dalyviai

3. Duomenys apie statinį (statybos rūšis, statinio kategorija, statinio paskirtis, gabaritai, įvykdytų statybos darbų mastas):

4. Duomenys apie statybos leidimą (išdavimo data, Nr., išdavusios institucijos pavadinimas, galiojimo data):

5. Duomenys apie supaprastintą statinio projektą (raštiškai pritarusių supaprastintam statinio projektui valstybės tarnautojų vardai, pavardės, juos įgaliojusių institucijų pavadinimai, raštiškų pritarimų datos, galiojimo datos):

6. Statybos sustabdymo iniciatorius (nurodoma, ar savo iniciatyva, ar asmenys, nurodyti STR 1.09.06:2007 8.1–8.6 papunkčiuose):

7. Statybos sustabdymo pagrindas:

7.1. savavališka statyba (savavališkos statybos aktą surašiusio pareigūno vardas, pavardė, pareigos, akto Nr., data):

7.2. pateiktas prašymas (pareiškimas) teismui dėl statybos leidimo panaikinimo (teikusios teismui prašymą (pareiškimą) institucijos pavadinimas, prašymo (pareiškimo) teismui data ir Nr.):

7.3. pažeisti statinio projekto sprendiniai, įgyvendinantys statinio esminius reikalavimus arba esminius statinio architektūros reikalavimus; pakeisti statinio gabaritai, nurodyti projekte (nurodomi konkretūs pažeidimai, pažeisti teisės aktai, pakeisti statinio projektiniai gabaritai):

7.4. nustatyti normatyvinių statybos techninių dokumentų, normatyvinių statinio saugos ir paskirties dokumentų reikalavimų pažeidimai (išsamiai aprašomi pažeidimai, išvardinti STR 1.09.06:2007 9.4.1–9.4.6 papunkčiuose, nurodant konkrečių papunkčių numerius):

Surašant aktą dalyvavo liudininkai:

asmens vardas, pavardė, pareigos, parašas

PRIDEDAMA. Nuotraukos, _________ vnt.

Aktą surašiusio pareigūno parašas

Spaudo žyma

Aktą gavau:

Statytojas ar jo įgaliotas asmuo

vardas, pavardė, pareigos, parašas, data

Rangovas ar jo įgaliotas asmuo

vardas, pavardė, pareigos, parašas, data

Kiti asmenys

vardas, pavardė, pareigos, parašas, data

Aktas išsiųstas registruotu laišku

kam išsiųstas, kvito Nr. ir data, pranešimo gavimo apie laiško įteikimą data

Šis aktas surašytas __________ egz.

_________________

STR 1.09.06:2007

2 priedas

statybos valstybinę priežiūrą atliekančio viešojo administravimo subjekto pavadinimas

SAVAVALIŠKOS STATYBOS AKTAS

________________________

data, akto Nr.

__________________________________

vietovė

1. Aš „

pareigūno pareigos, vardas, pavardė

vadovaudamasis Lietuvos Respublikos statybos įstatymo 28 straipsniu ir statybos techniniu reglamentu STR 1.09.06:2007 „Statybos sustabdymas. Savavališkos statybos padarinių šalinimas“,

NUSTAČIAU, kad

statytojas

juridinio asmens pavadinimas, įmonės kodas, buveinės adresas, vadovo vardas, pavardė

,

fizinio asmens vardas, pavardė, a. k, adresas

dalyvaujant liudytojams

asmens vardas, pavardė, a. k., adresas

_,

savavališkai vykdo statybos darbus

statinio pavadinimas, adresas

.

2. Statinio statybos rūšis [5.13]

nurodoma, ar yra: naujo statinio statyba, statinio rekonstravimas,

statinio kapitalinis remontas, statinio saugomoje teritorijoje paprastasis remontas, statinio nugriovimas, kultūros paveldo statinio tvarkomieji statybos darbai

3. Statinio kategorija [5.11], [5.12] ir [5.14]

nurodoma, ar yra: ypatingas statinys,

neypatingas statinys, I grupės nesudėtingas statinys, II grupės nesudėtingas statinys, neidentifikuojama

4. Statybos leidimas [5.4], [5.9], [5.11] ir [5.14]

nurodoma, ar leidimas: yra galiojantis,

yra negaliojantis, nėra, neprivalomas

5. Supaprastintas statinio projektas su įgaliotų valstybės tarnautojų raštiškais pritarimais [5.11]

nurodoma, ar projektas: yra galiojantis, yra negaliojantis, nėra, neprivalomas

6. Žemės nuosavybės ar kitą valdymo ir naudojimo teisę patvirtinantys dokumentai [5.14]

nurodoma, ar dokumentai: yra, nėra

7. Pažeisti esminiai statinio projekto ar supaprastinto statinio projekto (toliau – Projektas) sprendiniai

nurodoma, ar: statomas statinys, statinio dalis ne

Projekte nurodytoje sklypo vietoje (7.1); statomas kitos paskirties, negu nurodyta Projekte, statinys, statinio dalis (7.2); užstatytas didesnis sklypo plotas, negu nurodytas Projekte (7.3); pastatytas aukštesnis, negu nurodyta Projekte, statinys, statinio dalis (7.4); pažeisti saugomos teritorijos apsaugos reglamento nustatyti reikalavimai (7.5); pažeisti kultūros paveldo statinio laikinojo apsaugos reglamento nustatyti reikalavimai (7.6); pažeisti paveldosaugos reikalavimai (7.7)

aprašomas Įvykdytų statybos darbų mastas, konkretūs saugomos teritorijos apsaugos reglamento, kultūros paveldo statinio laikinojo apsaugos reglamento, paveldosaugos reikalavimų pažeidimai, nurodant pažeistus konkrečius šių reglamentų pavadinimus, jų straipsnius, dalis, punktus

8. Statinio aprašymas

nurodoma statinio paskirtis (jeigu nustatyta), matmenys

9. Statybos vieta

įrašoma, ar yra saugoma teritorija (9.1), kultūros paveldo

statinys (jo teritorija) (9.2), paviršinio vandens telkinys (9.3), nurodant pavadinimą, adresą, statybos adresą arba gyvenamosios vietovės pavadinimą, taip pat ar yra paviršinio vandens telkinio apsaugos zona arba juosta (9.4), kultūros paveldo objekto apsaugos zona (9.5), kita apsaugos zona (9.6), kita teritorija (9.7), nurodant pavadinimą, statybos adresą arba gyvenamosios vietovės pavadinimą

10. Statybos darbus rangos (ūkio) būdu vykdo (tai, kas nereikalinga, išbraukti)

rangovo pavadinimas, buveinės adresas, statybos vadovo vardas, pavardė, a. k, teisę užsiimti veikla patvirtinantys dokumentai (išdavimo datos, Nr. ir galiojimų datos)

fizinio asmens vardas, pavardė, a. k., teisę užsiimti veikla patvirtinantis dokumentas (išdavimo data, Nr. ir galiojimo data)

11. Statytojas (užsakovas) pateikė šiuos su statyba susijusius dokumentus:

aprašomi dokumentų pavadinimai, kas ir kada juos išdavė ar parengė

12. Statytojo (užsakovo) ar rangovo paaiškinimų esmė

Pastaba. Kai statytojas ar rangovas teikia paaiškinimus raštu, jie pridedami prie šio akto.

PRIDEDAMA:

Statytojo (užsakovo) ir/ar rangovo paaiškinimai, _____ lapai(-as, -ų).

Nuotraukos, ________ vnt.

Aktą surašiusio asmens ___________________

parašas

Spaudo žyma

Liudytojų parašai: ________________________	________________

v., pavardė	parašas

________________________	________________

Aktą gavau:

Statytojas ar jo įgaliotas asmuo

vardas, pavardė, pareigos, parašas, data

Rangovas ar jo įgaliotas asmuo

vardas, pavardė, pareigos, parašas, data

Kiti asmenys

vardas, pavardė, pareigos, parašas, data

Aktas išsiųstas registruotu laišku

kam išsiųstas, kvito Nr. ir data, pranešimo gavimo apie laiško įteikimą data

Šis aktas surašytas __________ egz.

______________

STR 1.09.06:2007

3 priedas

statybos valstybinę priežiūrą atliekančio viešojo administravimo subjekto pavadinimas

LEIDIMAS TĘSTI SUSTABDYTĄ STATYBĄ

___________________

data, leidimo Nr.

_______________________________________

vietovė

Aš „

pareigūno pareigos, vardas, pavardė

gavęs statytojo (užsakovo) prašymą,	vadovaudamasis Lietuvos Respublikos

prašymo data ir Nr.

statybos įstatymo 33 straipsnio 5 dalimi, dalyvaujant statytojo (užsakovo), rangovo ar projektuotojo atstovui (-ams)

pareigos, vardai, pavardės, adresai

patikrinęs statomą (rekonstruojamą remontuojamą, griaunamą) statinį (tai, kas nereikalinga, išbraukti)

statinio pavadinimas, adresas

NUSTAČIAU, kad:

statytojas (užsakovas)

juridinio asmens pavadinimas, kodas, vadovo vardas, pavardė; fizinio asmens vardas, pavardė, a. k.

pašalino Statybos sustabdymo	akte Nr. ________ nurodytas statybos

data

sustabdymo priežastis bei kliūtis tęsti statybą.

Leidžiama

statytojui (užsakovui) tęsti statinio statybos (rekonstravimo, remonto, griovimo) darbus.

Leidimą tęsti statybą išdavusio pareigūno parašas _____________________

Spaudo žyma

_________________

STR 1.09.06:2007

4 priedas

statybos valstybinę priežiūrą atliekančio viešojo administravimo subjekto pavadinimas

LEIDIMAS ATLIKTI STATINIO KONSERVAVIMO DARBUS

________________________

data, leidimo Nr.

________________________________________

vietovė

Statytojas (užsakovas)

juridinio asmens pavadinimas, kodas, vadovo vardas, pavardė

fizinio asmens vardas, pavardė, a. k.

Statybos objektas

Statybos sustabdymo aktas

Statytojas pateikė:

1. Prašymą atlikti statinio konservavimo darbus

prašymo data ir Nr.

2. Statinio konservavimo darbų projektą (aprašymą), parengtą

_

kieno, kada

Vadovaujantis STR 1.09.06:2007 „Statybos sustabdymas. Savavališkos statybos padarinių šalinimas“ 12 punktu,

Leidžiama

statytojui (užsakovui) atlikti statinio konservavimo darbus pagal pateiktą projektinę dokumentaciją.

Konservavimo darbai privalo būti užbaigti iki

Leidimą išdavusio pareigūno parašas _________________	____________

pareigos, v., pavardė	parašas

Spaudo žyma

______________

5 priedas. Neteko galios nuo 2010-01-01

Priedo naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

6 priedas. Neteko galios nuo 2010-01-01

Priedo naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

7 priedas. Neteko galios nuo 2010-01-01

Priedo naikinimas:

Nr. D1-786, 2009-12-11, Žin. 2009, Nr. 149-6691 (2009-12-17), i. k. 109301MISAK00D1-786

Pakeitimai:

1.

Lietuvos Respublikos aplinkos ministerija, Įsakymas

Nr. D1-299, 2008-06-02, Žin., 2008, Nr. 65-2484 (2008-06-07), i. k. 108301MISAK00D1-299

Dėl aplinkos ministro 2007 m. gegužės 3 d. įsakymo Nr. D1-243 "Dėl statybos techninio reglamento STR 1.09.06:2007 "Statybos sustabdymas. Savavališkos statybos padarinių šalinimas" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-786, 2009-12-11, Žin., 2009, Nr. 149-6691 (2009-12-17), i. k. 109301MISAK00D1-786

Dėl Lietuvos Respublikos aplinkos ministro 2007 m. gegužės 3 d. įsakymo Nr. D1-243 "Dėl statybos techninio reglamento STR 1.09.06:2007 "Statybos sustabdymas. Savavališkos statybos padarinių šalinimas" patvirtinimo" pakeitimo